**ЖОБА**

**РЕЗОЛЮЦИЯ**

«Өзін-өзі тану» адамгершілік-рухани білім беру бағдарламасы бойынша жоғары оқу орындарының үйлестіру кеңесінің іс-шаралар жоспарын іске асыру шеңберінде Қазақ ұлттық қыздар педагогикалық университеті **25.12.2020 ж.**Үйлестіру кеңесінің кезекті отырысын өткізеді.

**Кеңестің негізгі мақсаты:** «Өзін-өзі тану» білім беру бағдарламасы бойынша педагогикалық кадрларды даярлау жүйесін жетілдіру.

Үйлестіру кеңесінің құрамы:

- «Бөбек»Ұлттық ғылыми-практикалық, білім беру және сауықтыру орталығы» адамды үйлестіру және дамыту институтының өкілдері;

- Қазақстан Республикасы бойынша 13 жоғары оқу орнының профессор-оқытушылар құрамы кіреді.

Спекер ретінде баяндама тақырыптарымен шыққан «Бөбек» Ұлттық ғылыми-практикалық білім беру және сауықтыру орталығы, Л.Н.Гумилев атындағы Еуразия ұлттық университетінің, Оңтүстік Қазақстан педагогикалық университеті және Қазақ ұлттық қыздар педагогикалық университетінің профессор-оқытушылар құрамы.

**Отырыста келесі мәселелер талқыланды:**

- еңбек нарығының қажеттіліктерін ескере отырып, «6В018 – Әлеуметтік педагогика және өзін-өзі тану бойынша мамандар даярлау» педагогикалық бағыты бойынша білім беру бағдарламаларын жетілдіру перспективалары;

- «6В018 – Әлеуметтік педагогика және өзін-өзі тану» бағыты бойынша жаңа оқу, оқу-әдістемелік құралдарын әзірлеу;

- «6В018-Әлеуметтік педагогика және өзін-өзі тану мамандарын даярлау» бағыты бойынша бакалавриат бағдарламасы негізінде Қазақ ұлттық қыздар педагогикалық университеті Арнайы және әлеуметтік педагогика кафедрасы әзірлеген – ««Өзін – өзі тану» адамгершілік- рухани білім беру бағдарламасын студенттік ұйымдардың қызметіне интеграциялау» атты әдістемелік ұсынымды талқылау;

- «Бөбек» ҰҒПББСО-мен бірлесіп «Өзін-өзі тану» адамгершілік-рухани білім беру бағдарламасы бойынша ЖОО ПОҚ үшін біліктілікті арттыру курстарын ұйымдастыру;

**Жоғары педагогикалық білім беруді жетілдірудің заманауи трендтерінің мәселелері бойынша шешімдер қабылданды:**

- қашықтықтан оқыту жағдайында «Өзін-өзі тану» адамгершілік-рухани білім беру бағдарламасын іске асыру;

- «6В018-Әлеуметтік педагогика және өзін-өзі тану мамандарын қашықтықтан оқыту жағдайында даярлау» білім беру бағдарламасын жаңарту;

- «6В018-Әлеуметтік педагогика және өзін – өзі тану мамандарын даярлау» бағыты бойынша жаңа оқулықтар, оқу-әдістемелік құралдар әзірлеу және үйлестіру кеңесінің кезекті отырысына ұсыну;

- «6В018-Әлеуметтік педагогика және өзін – өзі тану мамандарын даярлау» бағыты бойынша бакалавриат үшін ««Өзін-өзі тану» адамгершілік-рухани білім беру бағдарламасын студенттік ұйымдардың қызметіне интеграциялау" әдістемелік ұсынымдарын мақұлдау;

- «Бөбек» ҰҒПББСО-мен «Өзін-өзі тану» рухани-адамгершілік білім беру бағдарламасы бойынша ЖОО ПОҚ үшін бірлескен біліктілікті арттыру курстарын ұйымдастыру;

**Ұсынымдар:**

1. «Педагог» кәсіби стандартына, ұлттық біліктілік жүйесіне, білім беру саласындағы салалық біліктілік шеңберлеріне және т. б. сәйкес еңбек нарығының қажеттіліктерін ескере отырып, «6В018 – Әлеуметтік педагогика және өзін-өзі тану бойынша мамандар даярлау» бағыты бойынша білім беру бағдарламаларын дайындау және жетілдіру;

2. Түлектерді жұмысқа орналастыру бойынша жыл сайынғы мониторингті жүзеге асыру;

3. Қазақ Ұлттық қыздар педагогикалық университетінде "Бөбек" ҰҒПББСО-мен бірлесіп «ҚР ЖОО-да «Өзін-өзі тану» пәнін оқыту әдістемесі» тақырыбы бойынша біліктілікті арттыру курстарының бағдарламасын қарау және бекіту